






















ANNESS I

[image: page2image392]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi. 

1. ISEM IL-PRODOTT MEDIĊINALI

Livogiva 20 mikrogramma/80 mikrolitri soluzzjoni għall-injezzjoni f’ pinna mimlija lesta.


2. GĦAMLA KWALITATTIVA U KWANTITATTIVA

Kull doża ta’ 80 mikrolitri fiha 20 mikrogramma ta’ teriparatide*.
Kull pinna mimlija lesta ta’ 2.7 mL fiha 675 mikrogramma ta’ teriparatide (li tikkorrispondi għal 250 mikrogramma f’ kull mL).

*Teriparatide, rhPTH(1-34), magħmul f’P. fluorescens, permezz tat-teknoloġija rikombinanti tad-DNA, huwa identiku għas-sekwenza ta' 34 N-terminal amino acid ta’ l-ormon uman paratirodje endoġenu.

Għal-lista kompluta ta’ eċċipjenti, ara sezzjoni 6.1.


3. GĦAMLA FARMAĊEWTIKA

Soluzzjoni għall-injezzjoni. 

Soluzzjoni ċara u bla kulur.


4. TAGĦRIF KLINIKU

4.1 Indikazzjonijiet terapewtiċi

Livogiva huwa indikat fl-adulti

Kura ta’ osteoporożi f’nisa wara l-menopawża u fl-irġiel li qegħdin f’riskju ogħla ta’ ksur (ara sezzjoni 5.1). F’nisa wara l-menopawża, intwera tnaqqis sostanzjali fl-ammont ta’ ksur vertebrali kif ukoll f’dak mhux vertebrali iżda mhux fil-ksur ta’ l-għadma tal-ġenbejn.

Kura ta’ osteoporożi assoċjata ma’ terapija b’glukokortikojdi sistemiċi meħuda fit-tul, fin-nisa u fl- irġiel li qegħdin f’riskju ogħla ta’ ksur (ara sezzjoni 5.1).

4.2 Pożoloġija u metodu ta’ kif għandu jingħata

Pożoloġija

Id-doża rakkmandata ta’ Livogiva hija 20 mikrogramma mogħtija darba kuljum.

Il-massimu ta’ tul ta’ żmien ta’ kura b’Livogiva għandu jkun ta’ 24 xahar (ara sezzjoni 4.4). Il-kors ta’ 24 xahar ta’ Livogiva m’għandux jiġi ripetut matul il-ħajja tal-pazjent.

Il-pazjenti għandhom jingħataw supplimenti ta’ calcium u ta’ vitamina D jekk l-ammont fid-dieta mhuwiex biżżejjed.

Wara t-twaqqif tat-terapija b’Livogiva, il-pazjenti jistgħu jitkomplew fuq terapiji oħrajn ta’ l- osteoporożi.

Popolazzjonijiet speċjali

Pazjenti anzjani
Bidla fid-doża bbażata fuq l-età mhix meħtieġa (ara sezzjoni 5.2).

Indeboliment renali
Teriparatide m’ għandux jintuża f’ pazjenti b’indeboliment renali serju (ara sezzjoni 4.3). F’ pazjenti b’indeboliment renali moderat, teriparatide għandu jintuża b’kawtela (ara sezzjoni 4.4). Mhix meħtieġa attenzjoni speċjali f’pazjenti b’indeboliment renali ħafif.

Indeboliment epatiku
M’ hemmx informazzjoni dwar pazienti b’indeboliment fil-funzjoni tal-fwied (ara sezzjoni 5.3). Għalhekk, teriparatide għandu jintuża b’kawtela.

Populazzjoni pedjatrika u żgħażagħ b’epifisi miftuħa
Is-sigurtà u l-effikaċja ta’ teriparatide fit-tfal u fl-adolexxenti taħt it-18-il sena ma ġewx stabbiliti. Teriparatide m’ għandux jintuża f’ pazjenti pedjatrici (inqas minn 18-il sena), jew fiż- żgħażagħ b’epifisi miftuħa.

Metodu ta’ kif għandu jingħata

Livogiva għandu jingħata darba kuljum permezz ta’ injezzjoni minn taħt il-ġilda fil-koxxa jew fl- addome.

Il-pazjenti għandhom jiġu mħarrġa biex jużaw it-teknika korretta ta’ injezzjoni (ara sezzjoni 6.6). Jekk jogħġbok irreferi wkoll għall-manwal tal-utent għal istruzzjonijiet dwar l-użu korrett tal-pinna.

4.3 Kontra-indikazzjonijiet

· Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis-sezzjoni 6.1.
· Tqala u treddigħ (ara sezzjonijiet 4.4 u 4.6)
· Iperkalċemija eżistenti minn qabel
· Indeboliment renali serju
· Mard metaboliku ta’ l-għadam (inkluż l-iperparatirojdiżmu u l-marda tal-għadam ta’ Paget) minbarra l-osteoporożi primarja jew l-osteoporożi kkawżata mit-teħid tal-glukokortikojdi.
· Livelli għoljin mhux spjegati ta’ alkaline phosphatase
· Terapija minn qabel bir-radjazzjoni għall-iskeletru
· Pazjenti b’tumuri malinni ta’ l-iskeletru jew b’metastasi fl-għadam m’għandhomx ikunu kkurati b’teriparatide

Traċċabilità

Sabiex tittejjeb it-traċċabilità tal-prodotti mediċinali bijoloġiċi, l-isem u n-numru tal-lott tal-prodott amministrat għandhom jiġu rrekordjati.

4.4 Twissijiet speċjali u prekawzjonijiet għall-użu

Kalċju fis-serum u fl-awrina

F’ pazjenti normokalċemiċi, xi żidiet ħfief u traniżitorji fil-konċentrazzjonijiet ta’ calcium fis-serum ġew osservati wara l-injezzjoni b’teriparatide. Il-konċentrazzjonijiet ta’ calcium fis-serum jilħqu massimu bejn 4 u 6 sigħat u jirritornaw lura bħal qabel bejn 16 u 24 siegħa wara kull doża ta’ teriparatide. Għalhekk, jekk jittieħdu kampjuni tad-demm biex jitkejjel il-livell tal-kalċju fis-serum, dan għandu jsir għall-inqas 16-il siegħa wara l-injezzjoni l-aktar riċenti ta’ Livogiva. Is-sorveljanza regolari ta’ calcium matul it-terapija mhix meħtieġa.

Teriparatide jista’ jikkawża żidiet żgħar fl-eskrezzjoni ta’ calcium fl-awrina, iżda l-inċidenza ta’ ipercalciuria ma kinitx differenti minn dik fil-pazjenti kkurati bil-plaċebo f’ provi kliniċi.

Urolitjażi

Teriparatide ma ġiex studjat f’ pazjenti b’ urolitjażi attiva. Livogiva għandu jintuża b’ kawtela f’ pazjenti b’ urolitjażi attiva jew riċenti minħabba l-potenzjal li din il-kundizzjoni tmur għall-agħar.

Ipotensjoni ortostatika

Fil-provi kliniċi qosra b’teriparatide, episodji iżolati u tranżitorji ta’ pressjoni tad-demm ortostatika baxxa ġew osservati. Tipikament, każ beda’ 4 sigħat minn meta ngħatat id-doża u waqaf waħdu fi żmien ta’ bejn ftit minuti u ftit sigħat. Meta seħħet l-pressjoni tad-demm ortostatika baxxa temporanja, din ġrat fl-ewwel ftit dożi, u kienet ikkurata billi l-pazjenti tqiegħdu f’ pożizzjoni mimduda u ma waqqfetx il-kontinwazzjoni tal-kura.

Indeboliment renali

Għandha tintuża l-kawtela f’ pazjenti b’ indeboliment renali moderat (ara sezzjoni 4.2).

Popolazzjoni ta’ adulti mhux daqshekk kbar

Hija limitata l-esperjenza fil-popolazzjoni ta’ adulti mhux daqshekk kbar li tinkludi n-nisa qabel il- menopawża (ara sezzjoni 5.1). F’din il-popolazzjoni l-kura għandha tinbeda biss jekk il-benefiċċju li wieħed jieħu jaqbeż bil-bosta r-riskji involuti.

Nisa li jistgħu joħorġu tqal għandhom jużaw metodi effettivi ta’ kontraċezzjoni waqt l-użu ta’ Livogiva. Jekk joħorġu tqal, Livogiva għandu jitwaqqaf.

Kemm għandha d-dum il-kura

Studji fil-firien jindikaw inċidenza miżjuda ta’ osteosarkoma b’ għoti fit-tul ta’ teriparatide (ara sezzjoni 5.3). Sakemm tkun disponibbli informazzjoni klinika ulterjuri, il-kura rrakkomandata ta’ 24 xahar m’ għandiex tinqabeż.

Eċċipjenti

Dan il-prodott mediċinali fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

4.5 Interazzjoni ma’ prodotti mediċinali oħra u forom oħra ta’ interazzjoni

F’ studju ta’ 15-il voluntier b’ saħħtu li ngħataw digoxin kuljum sa ammont fiss, doża waħda ta’ teriparatide ma biddlitx l-effett ta’ digoxin fuq il-qalb. Madankollu, rapporti ta’ każijiet sporadiċi ssuġġerew li l-iperkalċemija tista’ tippridisponi lill- pazjenti għat-tossiċità b’digitalis. Minħabba li teriparatide iżid il-calcium fis-serum b’ mod tranżitorju, Livogiva għandu jintuża b’ kawtela f’ pazjenti li qed jieħdu digitalis.

Teriparatide ġie evalwat fi studji ta’ interazzjoni farmakodinamika ma’ hydrochlorothiazide. Ma ġew innutati l-ebda interazzjonijiet klinikament sinjifikanti.

L-għotja ta’ raloxifene jew terapija ta’ sostituzzjoni ta' l-ormoni flimkien ma’ teriparatide ma biddlitx l-effetti ta’ teriparatide fuq calcium fis-serum jew fl-awrina jew fuq episodji avversi kliniċi.

4.6 Fertiltà, tqala u treddigħ

Nisa li jistgħu joħorġu tqal/Il-kontraċezzjoni fin-nisa

Nisa li jistgħu joħorġu tqal għandhom jużaw metodi effettivi ta’ kontraċezzjoni waqt l-użu ta’ Livogiva. Jekk joħorġu tqal, Livogiva għandu jitwaqqaf.

Tqala

Waqt it-tqala l-użu ta’ Livogiva huwa kontra-indikat (ara sezzjoni 4.3).

Treddigħ

L-użu ta’ Livogiva waqt it-treddigħ huwa kontra-indikat (ara sezzjoni 4.3). Mhuwiex magħruf jekk teriparatide joħroġx fil-ħalib uman

Fertilità

Studji fil-fniek urew tossiċità fis-sistema riproduttiva (ara sezzjoni 5.3). L-effett ta’ teriparatide fuq l- iżvilupp ta’ fetu uman ma ġiex studjat. Ir-riskju potenzjali għall-umani mhuwiex magħruf.

4.7 Effetti fuq il-ħila biex issuq u tħaddem magni

Livogiva m’għandu ebda effett jew ftit li xejn għandu effett ’ fuq il-ħila biex issuq u tħaddem magni. Ipotensjoni ortostatika tranżitorja jew sturdament ġew osservati f’xi pazienti. Dawn il-pazjenti m’għandhomx isuqu jew iħaddmu magni sakemm is-sintomi jkunu għaddew.

4.8 Effetti mhux mixtieqa

Sommarju tal-profil ta’ sigurtà

L-iktar reazzjonijiet avversi komuni li ġew irrappurtati f’ pazjenti kkurati b’teriparatide huma dardir, uġigħ fir-riġlejn jew fid-dirgħajn, uġigħ ta’ ras u sturdament.

Lista f’forma tabulari tar-reazzjonijiet avversi

F’ pazjenti fil-provi b’teriparatide, 82.8% tal-pazjenti li ħadu teriparatide u 84.5% tal-pazjenti li ħadu l-plaċebo rrappurtaw għall-inqas effett wieħed avvers.

Ir-reazzjonijiet avversi assoċjati ma’ l-użu ta’ teriparatide fi studji kliniċi dwar l-osteoporożi u wara espożizzjoni fis-suq huma miġbura fil-qosor fit-tabella hawn taħt. Bħala klassifikazzjoni tar- reazzjonijiet avversi
ġiet użata s-sistema li ġejja: komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1,000 sa < 1/100), rari(≥ 1/10,000 sa < 1/1,000), rari ħafna (< 1/10,000),

Tabella 1. Reazzjonijiet avversi
	Sistema tal-klassifika tal-organi ta’ MedDRA
	Frekwenza
	Reazzjonijiet avversi

	Disturbi tad-demm u tas-sistema limfatika

	Komuni
	Anemija

	Disturbi fis-sistema immuni

	Rari
	Anafilassi

	Disturbi fil-metaboliżmu u n-nutrizzjoni

	Komuni
	Livell għoli ta’ kolesterol fid-demm

	
	Mhux komuni
	Livell għoli ta’ kalċju fid-demm iżjed minn 2.76 mmol/L, livell għoli ta’ aċidu uriku fid-demm

	
	Rari
	Livell għoli ta’ kalċju fid-demm iżjed minn 3.25 mmol/L

	Disturbi psikjatriċi

	Komuni
	Dipressjoni

	Disturbi fis-sistema nervuża

	Komuni
	Sturdament, uġigħ ta’ ras, xjatika, sinkope

	Disturbi fil-widnejn u fis-sistema labirintika

	Komuni
	Vertigo

	Disturbi fil-qalb

	Komuni
	Palpitazzjonijiet

	
	Mhux komuni
	Takikardija

	Disturbi vaskulari

	Komuni
	Pressjoni baxxa

	Disturbi respiratorji, toraċiċi u medjastinali

	Komuni
	Qtugħ ta’ nifs

	
	Mhux komuni
	Emfisema

	Disturbi gastro-intestinali

	Komuni
	Tqalligħ, rimettar, ħiatus hernia, mard ta’ rifluss gastro-esofagali

	
	Mhux komuni
	Murliti

	Disturbi fil-ġilda u fit-tessuti ta’ taħt il-ġilda

	Komuni
	Żieda fl-ammont ta’ għaraq

	Disturbi muskolu-skeltrali u tat-tessuti konnettivi

	Komuni ħafna
	Uġigħ fid-dirgħajn jew fir-riġlejn

	
	Komuni
	Bugħawwieġ fil-muskoli

	
	Mhux komuni
	Mijalġja, artralġja, bugħawwieġ/uġigħ fid-dahar*

	Disturbi fil-kliewi u fis-sistema urinarja

	Mhux komuni
	Inkontinenza urinarja, tgħaddi ammont eċċessiv ta’ awrina, urġenza biex tgħaddi l- awrina, nefrolitjażi

	
	Rari
	Insuffiċjenza/indeboliment renali

	Disturbi ġenerali u kondizzjonijiet ta’ mnejn jingħata

	Komuni
	Għeja, uġigħ fis-sider, astenja, avvenimenti ħfief u momentanji fis-sit tal-injezzjoni, li jinkludu wġigħ, nefħa, eritema, tbenġil lokalizzat, ħakk u xi ftit ta’ fsada fis-sit tal-injezzjoni.

	
	Mhux komuni
	Eritema fis-sit tal-injezzjoni, reazzjoni fis-sit tal-injezzjoni

	
	Rari
	Il-possibiltà ta’ avvenimenti allerġiċi ftit wara l-injezzjoni: qtugħ ta’ nifs akut, edima orali/tal-wiċċ, urtikarja ġeneralizzata, uġigħ fis-sider, edima (l-iżjed periferali).

	Investigazzjonijiet

	Mhux komuni
	Żieda fil-piż, Ħoss fil-qalb, żieda fl-alkaline phosphatase


*Ġew irrapportati każijiet serji ta’ bugħawwieġ jew uġigħ fid-dahar ftit minuti biss wara l-injezzjoni

Deskrizzjoni ta’ reazzjonijiet avversi partikulari

Fi studji kliniċi, ġew irrapportati dawn ir-reazzjonijiet li ġejjin b’differenza ta’ frekwenza mill-plaċebo ta’ ≥ 1%: vertigo, tqalligħ, uġigħ fid-dirgħajn u fir-riġlejn, dipressjoni, qtugħ ta’ nifs.

Teriparatide jżid il-konċentrazzjonijiet ta’ uric acid fis-serum. Fil-provi kliniċi, 2.8% tal-pazjenti li ħadu teriparatide kellhom konċentrazzjonijiet ta’ uric acid fis-serum ogħla mill-limitu ta’ fuq tan- normal meta mqabbel ma’ 0.7% ta’ pazjenti li ġew ikkurati bil-plaċebo. Madankollu, l-iperuriċemija ma rriżultatx f’ żieda fil-gotta, artralġja jew urolithiasis.

Antikorpi kontra l-mediċina ġew osservati f’konformità ma’ prodotti mediċinali oħra li fihom teriparatide. Ma kienx hemm evidenza ta’ reazzjonijiet ta’ sensittivita’ eċċessiva, reazzjonijiet allerġiċi, effetti fuq calcium fis-serum, jew effetti fuq id-Densità Minerali tal-Għadam (BMD).

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9 Doża eċċessiva

Sinjali u sintomi

Teriparatide ngħata f’ dożi waħedhom sa 100 mikrogramma u f’ dożi ripetuti sa 60 mikrogramma/jum għal 6 ġimgħat.

L-effetti ta’ doża eċċessiva li jistgħu jkunu mistennija jinkludu iperkalċemija ttardjata u r-riskju ta’ pressjoni baxxa ortostatika tad-demm. Id-dardir, rimettar, sturdament u uġigħ ta’ ras jistgħu jseħħu wkoll.

Esperjenza ta’ doża eċċessiva bbażata fuq rapporti spontanji wara t-tqegħid fis-suq

F’rapporti spontanji wara t-tqegħid fis-suq, kien hemm każijiet ta’ żbalji fil-prodott mediċinali fejn il- kontenut kollu (sa 800 mkg) tal-pinna ta’ teriparatide ngħata f’doża waħda. L-avvenimenti tranżitorji rrapportati kienu jinkludi tqalligħ, debbulizza/letarġija u pressjoni baxxa. F’xi każijiet ma seħħ ebda avveniment avvers bħala konsegwenza tad-doża eċċessiva. Ma ġiet irrapportata ebda fatalità minħabba xi doża eċċessiva.

Maniġġar ta’ dożi eċċessivi

M’ hemmx antidot speċifiku għal teriparatide. Kura ta’ dożi eċċessivi suspettati għandha tinkludi twaqqif temporanju ta’ Livogiva, sorveljanza ta’ calcium fis-serum, u implimentazzjoni ta’ miżuri ta’ appoġġ xieraq, bħall-idratazzjoni.


5. TAGĦRIF FARMAKOLOĠIKU

5.1 Tagħrif farmakodinamiku

Kategorija farmakoterapewtika: Omeostasi tal-kalċju, ormoni tal-paratirojde u analogi, Kodiċi ATC: H05AA02

Livogiva huwa prodott mediċinali bijoloġiku simili. Informazzjoni dettaljata dwar din il-mediċina
tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu. 

Mekkaniżmu ta’ azzjoni

L-ormon endoġenu 84-amino-acid tal-paratirojde (PTH) huwa r-regulatur prinċipali tal-metaboliżmu ta’ calcium u phosphate fl-għadam u fil-kliewi. Teriparatide (rhPTH(1-34)) hija l-parti attiva (1‑34) ta’ l-ormon endoġenu uman tal-paratirojde. L-azzjonijiet fiżjoloġiċi ta’ PTH jikludu stimolu tal- formazzjoni ta’ l-għadam permezz ta’ effetti diretti fuq iċ-ċelloli li jiffurmaw l-għadam (osteoblasts) li jżidu indirettament l-assorbiment mill-intestin ta’ calcium u li jżidu l-assorbiment mill-ġdid tubulari ta’ calcium u l-eskrezzjoni ta’ phosphate mill-kliewi.

Effett farmakodinamiku

Teriparatide hija sustanza għal-formazzjoni ta’ l-għadam fil-kura ta’ l-osteoporożi. L-effetti skeletriċi ta' teriparatide jiddependu fuq il-mod ta’ espożizzjoni sistemika. L-għotja ta’ teriparatide darba kuljum iżżid il-formazzjoni ta’ għadam ġdid fis-superfiċje ta’ l-għadam trabekulari u kortikali, permezz ta’ stimolu preferenzjali ta’ attivita’ osteoblastika fuq attivita’ osteoklastika.

Effikaċja klinika u sigurtà

Fatturi ta’ riskju

Għandhom jiġu kkunsidrati l-fatturi ta’ riskju indipendenti bħal per eżempju-BMD baxx, l-età, l- esiżtenza ta’ ksur preċedenti, passat mediku fil-familja ta’ ksur fl-għadam tal-ġenbejn, rata għolja fit- tibdil ta’ l-għadam u indiċi tal-massa tal-ġisem baxx sabiex jiġu identifikati dawk in-nisa u irġiel li għandhom riskju ogħla ta’ ksur osteoporotiku u li jistgħu jibbenefikaw mill-kura.

Nisa qabel il-menopawża b’osteoporożi kkawżata minħabba t-teħid ta’ glukokortikojdi għandhom jiġu kkunsidrati li għandhom riskju għoli ta’ ksur jekk diġà għandhom xi ksur jew għandhom taħlita ta’ fatturi ta’ riskju li jpoġġuhom f’riskju għoli li jkollhom xi ksur (eżempju densità ta’ l-għadam baxx [ eżempju valur T ≤ 2], terapija fit-tul ta’ glukokortikojdi b’dożi għoljin [ eżempju.> 7.5 mg/jum għallinqas għal 6 xhur], il-marda stess ta’ l-osteoporożi hija attiva ħafna, il-livelli ta’ l-isterojdi tas- sess huma baxxi).Osteoporożi wara l-menopawża

L-istudju prinċipali inkluda 1,637 mara wara l-menopawża (eta’ medja 69.5 sena). Fil-linja bażi disgħin fil-mija tal-pazjenti kellhom ksur vertebrali waħdani jew aktar. u bħala medja l-BMD vertebrali kien ta’ 0.82 g/cm² (ekwivalenti għal T score = - 2.6) Il-pazjenti kollha ġew mogħtija 1,000 mg calcium kuljum u mhux inqas minn 400 IU vitamina D kuljum. Ir-riżultati sa 24-il xahar (medja: 19-il xahar) kura b’teriparatide wrew tnaqqis ta’ ksur statistikament sinjifikanti (Tabella 1). Biex jiġi evitat ksur waħdani jew aktar vertebrali ġdid, 11-il mara kellhom jiġu kkurati għal medja ta’ 19-il xahar.

Tabella 2. Inċidenza ta’ ksur f’nisa wara l-menopawża
	
	Plaċebo
(N = 544) (%)
	Teriparatide
(N = 541) (%)
	Riskju relative
(95% CI)
vs. plaċebo

	Ksur ġdid
vertebrali(≥1) a
	14.3
	5.0b
	0.35
(0.22, 055)

	Ksur multiplu vertebrali(≥2) a
	4.9
	1.1b
	0.23
(0.09, 0.60)

	Ksur ta’ fraġilità
mhux vertebralic
	5.5%
	2.6% c
	0.47
(0.25, 0.87)

	Ksur ta’ fraġilità maġġuri mhux vertebrali c(ġenbejn, radjus, omeru, kustilji
u pelvis)
	3.9%
	1.5% c
	0.38
(0.17, 0.86)


Tqassir: N=numru ta’ pazjenti li b’mod arbitrarju ġew assenjati ma’ kull grupp ta’ kura.; CI= Intervall ta’ Kunfidenza
aL-inċidenza ta’ ksur vertebrali ġie evalwat f’448 pazjent li ħadu plaċebo u f’444 pazjent li ħadu teriparatide u li kellhom radjografi ta’ l-ispina kemm bħala linja bażi kif ukoll ta’ wara l-kura..
bp≤0.001 meta mqabbel mal-plaċebo
cp≤0.025 meta mqabbel mal-plaċebo

Wara 19-il xahar (medja) ta’ kura, id-densità minerali ta’ l-għadam (BMD) kienet żdiedet fis-sinsla lumbari u fl-għadma tal-ġenbejn, b’ 9 % u 4 % rispettivament meta mqabbla mal-plaċebo (p<0.001).

L-immaniġġjar wara l-kura: Wara l-kura b’teriparatide, 1,262 mara wara l-menopawża, mill-prova pivotali daħlu f’ studju ta’ wara l-kura. L-għan ewlieni ta’ l-istudju kien li tinġabar informazzjoni dwar is-sigurta’ ta’ teriparatide. Matul dan il-perijodu ta’ osservazzjoni, tħallew jintużaw kuri oħrajn ta’ l- osteoporiżi u saret stima addizzjonali ta’ ksur vertebrali.

Matul medja ta’ 18-il xahar wara l-waqfien tal-kura b’teriparatide, kien hemm 41% tnaqqis (p=0.004) meta mqabbel mal-plaċebo fin-numru ta’ pazjenti b’ minimu ta’ ksur waħdani vertebrali ġdid.

F’studju open-label, 503 nisa wara l-menopawża b’osteoporożi severa u li kellhom ksur ta’ fraġilità fl- aħħar 3 snin (83% kienu diġà rċevew kura għall-osteoporożi) ġew ikkurati b’teriparatide għal 24 xahar. Fl-24 xahar, iż-żieda medja fil-BMD tas-sinsla lumbari, tat-total tal-ġenbejn u tal-għonq femorali mil-linja bażi kien rispettivament 10.5%, 2.6% u 3.9%. Iż-żieda medja mit-18 sa 24 xahar fil-BMD tal-parti lumbari tas-sinsla, tat-total tal-ġenbejn u tal-għonq femorali kien rispettivament
1.4%, 1.2% u 1.6%

Studju każwali ta’ Fażi 4, ta’ 24 xahar, ikkontrollat b’kumparatur, fejn la l-investigaturi u lanqas l- individwi ma kienu jafu liema sustanza qed tintuża, kien jinkludi 1,360 mara wara l-menopawsa b’osteoporożi stabbilita. 680 individwu ntagħżlu b’mod każwali għal teriparatide u 680 individwu ntagħżlu b’mod każwali għal risedronate orali 35 mg/ġimgħa. Fil-linja bażi, n-nisa kellhom età medja ta’ 72.1 sena u medjan ta’ 2 ksur prevalenti tal-vertebrae; 57.9% tal-pazjenti kienu rċivew terapija preċedenti b’bisphosphonate u 18.8% ħadu glukokortikojdi fl-istess waqt matul l-istudju.
1,013-il pazjenta (74.5%) temmew l-24 xahar ta’ segwitu. Il-medja (medjan) tad-doża kumulattiva tal- glukokortikojd kienet 474.3 (66.2) mg fil-fergħa ta’ teriparatide u 898.0 (100.0) mg fil-fergħa ta’ risedronate. Il-medja (medjan) tat-teħid tal-vitamina D għall-fergħa ta’ teriparatide kienet
1,433 UI/kuljum (1,400 UI/kuljum) u għall-fergħa ta’ risedronate kienet 1,191 UI/kuljum
(900 UI/kuljum). Għall-dawk l-individwi li kellhom radjugrafs tas-sinsla tal-linja bażi u tas-segwitu, l- inċidenza ta’ ksur vertebrali ġdid kienet 28/516 (5.4%) fil-pazjenti ttrattati b’teriparatide u 64/533 (12.0%) fil-pazjenti ttrattati b’risedronate, riskju relattiv (95% CI) = 0.44 (0.29-0.68), P<0.0001. L-inċidenza kumulattiva tal-ksur kliniku miġbur flimkien (ksur kliniku tal-vertebra u mhux tal-vertebrae) kienet 4.8% fil-pazjenti ttrattati b’teriparatide u 9.8% fil-pazjenti ttrattati b’risedronate, proporzjon ta’ periklu (95% CI) = 0.48 (0.32-0.74), P=0.0009.

Osteoporożi fl-irġiel

437 pazjent (età medja 58.7 snin) ġew irreġistrati fi studju kliniku għall-irġiel b’osteoporożi tat-tip ipogonadali (definita bħala livell baxx tat-testosterone ħieles fid-demm ta’ filgħodu jew livell għoli ta’ FSH jew LH) jew idjopatika. Bħala linja bażi, il-medja tat-T-scores tad-densità minerali ta’ l-għadam tas-sinsla u ta’ l-għonq tal-femorali kienu ta’ -2.2 u ta’ -2.1 rispettivament. Meta meħuda bħala linja bażi, 35% tal-pazjenti kellhom xi ksur tal-vertebra u 59% kellhom xi ksur mhux tal-vertebra.

Il-pazjenti kollha ġew mogħtija 1,000 mg calcium kuljum u mhux inqas minn 400 IU vitamina D kuljum. BMD tas-sinsla lumbari żdied b’ mod sinjifikanti wara 3 xhur. Wara 12-il xahar, BMD kien żdied fil-għadma tal-ġenbejn b’ 5% u 1% rispettivament meta mqabbel ma’ plaċebo. Iżda ma ntwera l-ebda effett sinjifikanti fuq ir-rati tal-ksur.

Osteoporożi kkawżata minħabba t-teħid ta’ glukokortikojdi

L-effikaċja ta’ teriparatide f’irġiel u nisa (N=428) li kienu qed jirċievu terapija bil-glukokotikojdi b’mod sistemiku fit-tul (ekwivalenti għal 5 mg jew iżjed ta’ prednisone meħuda għallinqas għal 3 xhur) ġiet murija fl-ewwel fażi ta’ 18-il xahar ta’ studju double-blind, randomised, ikkontrollat b’komparatur (alendronate 10 mg/jum) u li dam 36 xahar. Fil-linja bażi, skond ir-radjografiji, tmienja u għoxrin fil- mija tal-pazjenti kellhom ksur ta’ wieħed jew ta’ aktar vertebra. Il-pazjenti kollha ġew mogħtija 1,000 mg ta’ calcium kuljum u 800 UI ta’ vitamina D kuljum.
Dan l-istudju kien jinkludi nisa wara l-menopawża (N=277), nisa qabel il-menopawża (N=67), u irġiel (N=83). Fil-linja bażi, in-nisa wara l-menopawża kellhom età medja ta’ 61 sena, medja ta’ BMD fil- parti lumbari ta’ l-ispina b’valur T ta’ -2.7, doża medja ekwivalenti għal 7.5 mg/jum ta’ prednisone u 34%, skond ir-radjografiji, kellhom ksur ta’ wieħed jew ta’ aktar vertebra; in-nisa qabel il-menopawża kellhom età medja ta’ 37 sena, medja ta’ BMD fil-parti lumbari ta’ l-ispina b’valur T ta’ -2.5, doża medja ekwivalenti għal 10 mg/jum ta’ prednisone u 9%, skond ir-radjografiji, kellhom ksur ta’ wieħed jew ta’ aktar vertebra; u l-irġiel kellhom età medja ta’ 57 sena, medja ta’ BMD fil-parti lumbari ta’ l-ispina b’valur T ta’ -2.2, doża medja ekwivalenti għal 10 mg/jum ta’ prednisone u 24%, skond ir-radjografiji, kellhom ksur ta’ wieħed jew ta’ aktar vertebra.

Disgħa u sittin fil-mija tal-pazjenti spiċċaw l-ewwel fażi ta’ 18-il xahar. Fit-tmiem tat-18-il xahar, teriparatide żied b’mod sinifikanti l-BMD fil-parti lumbari ta’ l-ispina (7.2%) meta mqabbel ma’ alendronate (3.4%) (p<0.001). Teriparatide żied il-BMD tal-ġenbejn kollu (3.6%) meta mqabbel ma’ alendronate (2.2%) (p<0.01) kif ukoll fl-għonq ta’ l-għadma tal-koxxa (3.7 %) meta mqabbel ma’ alendronate (2.1%) (p<0.05). Bejn it-18 u l-24 xahar, fil-pazjenti kkurati b’teriparatide, il-BMD tal- parti lumbari tas-sinsla, tat-total tal-ġenbejn u tal-għonq femorali żdied b’1.7%, b’0.9% u b’0.4% ieħor rispettivament.

Wara 36 xahar, analiżi tal-X-rays tas-sinsla minn 169 pazjent fuq alendronate u minn 173 pazjent fuq teriparatide wrew li 13-il pazjent fil-grupp ta’ alendronate (7.7 %) kellhom ksur wieħed vertebrali ġdid meta mqabbel ma’ 3 pazjenti fil-grupp ta’ teriparatide (1.7%) (p=0.01). Barra minn hekk, 15 minn 214 il-pazjent fil-grupp ta’ alendronate kellhom ksur wieħed mhux tal-vertebra meta mqabbel ma’ 16 minn 214-il pazjent fil-grupp ta’ teriparatide (7.5%) (p=0.84).

Fin-nisa qabel il-menopawża, iż-żieda fil-BMD mil-linja bażi sar-riżultat finali wara 18-il xahar kien iżjed, b’mod sinifikanti, fil-grupp ta’ teriparatide meta mqabbel mal-grupp ta’ alendronate fil-parti lumbari ta’ l-ispina (4.2% kontra -1.9%; p<0.001) u mal-ġenbejn kollu (3.8% kontra 0.9%; p=0.005). Madankollu, ma ġiex muri effett sinifikanti fuq ir-rata ta’ ksur.

5.2 Tagħrif farmakokinetiku

Distribuzzjoni

Il-volum tad-distribuzzjoni huwa madwar 1.7 L/kg. Il-half-life ta’ teriparatide huwa ta’ madwar siegħa meta jingħata taħt il-ġilda, li jirrifletti ż-żmien meħtieġ għall-assorbiment mill-post ta’ l-injezzjoni.

Bijotrasformazzjoni

L-ebda studji dwar il-metaboliżmu jew l-eskrezzjoni b'teriparatide ma’ saru iżda l-metaboliżmu periferali ta’ l-ormon paratirojde huwa maħsub li jseħħ l-aktar fil-fwied u fil-kliewi.

Eliminazzjoni

Teriparatide jiġi eliminat permezz ta' tneħħija mill-fwied u barra mill-fwied (madwar 62 L/hr fin-nisa u 94 L/hr fl-irġiel).

Anzjani

L-ebda differenza ma dehret fil-farmakokinetiċita’ ta’ teriparatide rigward l-eta' (medda 31 sa 85 sena). L-aġġustament tad-doża a bażi ta’ l-eta mhuwiex meħtieġ.

5.3 Tagħrif ta’ qabel l-użu kliniku dwar is-sigurta’ tal-medicina

Teriparatide ma kienx ġenotossiku f’ sensiela ta’ testijiet standardizzati. Ma pproduċa l-ebda effetti teratoġeniċi fil-firien, fil-ġrieden jew fil-fniek.Ma dehru ebda effetti importanti fil-firien u ġrieden tqal li ngħataw teriparatide f’dożi ta’ 30 sa 1,000 µg/kg kuljum. Madankollu, fil-fniek tqal kien hemm assorbiment tal-fetu u tnaqqis fl-ammont ta’ frieħ meta ngħataw dożi ta’ 3 sa 100 µg/kg kuljum. Dan l- effett tossiku fuq l-embriju fil-fniek jista’ jkun minħabba li għandhom ħafna iżjed sensittività għall- effetti ta’ PTH fuq il-kalċju jonizzat fid-demm meta mqabbla ma’ l-annimali gerriema.

Il-firien li ġew ikkurati b’ injezzjonijiet qrib it-tmiem tal-ħajja kellhom formazzjoni esaġerata ta’ l- għadam dipendenti fuq id-doża u incidenza ogħla ta’ osteosarkoma li x’ aktarx kienet minħabba mekkaniżmu epiġenetiku. Teriparatide ma żiedx in-numru ta’ xi tip ieħor ta’ tumur fil-firien.

Minħabba d-differenzi fil-fiżjoloġija ta’ l-għadam fil-firien u fil-bniedem, ir-rilevanza klinika ta’ dawn is-sejbiet hija x’ aktarx minuri. L-ebda tumuri fl-għadam ma ġew osservati f’xadini li kellhom l-ovarji mneħħija u kkurati għal 18-il xahar u lanqas waqt perjodu ta’ studju ta’ 3 snin minn meta kienet twaqqfet il-kura. Minbarra dan, l-ebda osteosarkoma ma ġiet osservata f’ provi kliniċi jew l-istudju ta’ wara l-kura.

L-istudji fl-annimali wrew li ċ-ċirkolazzjoni mnaqqsa ħafna tad-demm fil-fwied inaqqas l-espożizzjoni ta’ PTH għas-sistema prinċipali ta’ cleavage (ċelluli ta’ Kupffer) u konsegwentement it-tneħħija ta’ PTH(1-84).


6. TAGĦRIF FARMAĊEWTIKU

6.1 Lista ta’ eċċipjenti

Glacial acetic acid
Sodium acetate trihydrate
Mannitol
Metacresol
Ilma għall-injezzjoni

6.2 Inkompatibbilitajiet

Minħabba li ma sarux studji li juru liema huma l-prodotti li ma jablux miegħu, dan il-prodott mediċinali m’għandux jitħallat ma’ prodotti mediċinali oħrajn.

6.3 Żmien kemm idum tajjeb il-prodott mediċinali

2 snin

Stabilita’ kimika, fiżika u mikrobioloġika waqt l-użu ntweriet għal 28 jum f’ temperatura ta’ bejn 2‑8°C. Ladarba nfetaħ, il-prodott mediċinali jista’ jinħażen għal massimu ta’ 28 jum f’ temperatura ta’ bejn 2°C u 8°C. Ħinijiet u kundizzjonijiet oħrajn tal-ħażna waqt l-użu huma r-responsabbilta’ ta’ min qiegħed juża l-prodott.

6.4 Prekawzjonijiet speċjali għall-ħażna

Aħżen fi friġġ (2°C‑8°C) f’ kull ħin. Il-pinna li tinjetta għandha tiġi rritornata fil-friġġ minnufih wara l-użu. 

Tiffriżax.

Taħżinx il-pinna li tinjetta bil-labra mwaħħla.

Dejjem taħżen il-pinna li tinjetta fil-għatu abjad ta’ barra sabiex tilqa’ mid-dawl.

6.5 In-natura tal-kontenitur u ta’ dak li hemm ġo fiħ

2.7 mL ta’ soluzzjoni f’ stoċċ (ħġieġ silikoniżżat tat-Tip I) issiġillat f’tarf wieħed bi planġer tal-gomma bromobutyl, u fit-tarf l-ieħor issiġillat bil-pressa b’siġill ikkombinat b’żewġ saffi (polyisoprene/bromobutyl rubber laminate b’aluminium fuq l-għatu). L-istoċċi huma parti integrali tal-pinna li tinjetta u ma jistgħux jiġu sostituti.

Il-pinna li tinjetta hi magħmula minn parti ċara li żżomm l-istoċċ, għatu protettiv abjad biex jgħatti l-parti li żżomm l-istoċċ u l-parti ċentrali li tinjetta b’buttuna sewda tal-injezzjoni.

Livogiva huwa disponibbli f’pakketti ta’ pinna waħda jew ta' 3 pinen mimlija għal-lest. Kull pinna mimlija għal-lest fiha 28 doża ta’ 20 mikrogramma (għal kull 80 mikrolitru). 

Jista’ jkun li mhux il-pakketti tad-daqsijiet kollha jkunu għall- skop kummerċjali.

6.6	Prekawzjonijiet speċjali għar-rimi u għal immaniġġar ieħor

Kull pinna għandha tintuża minn pazjent wieħed biss. Għandha tintuża labra sterili ġdida għal kull injezzjoni. Il-labar ma jiġux pprovduti mal-prodott mediċinali. It- tagħmir jista’ jintuża mal-labar tal-pinen ta’ l-injezzjoni ta’ l-insulina.Wara kull injezzjoni, il-pinna ta’ Livogiva għandha tiġi rritornata fil-friġġ.

Livogiva m’ għandux jintuża jekk is-soluzzjoni hija mdardra, ikkulurita jew fiha l-frak.

Kull fdal tal-prodott li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7. DETENTUR TAL-AWTORIZZAZZJONI GĦAT-TQEGĦID FIS-SUQ

Theramex Ireland Limited 
3rd Floor Kilmore House, Park Lane, Spencer Dock 
DO1 YE64 Dublin 1 
Ireland


8. NUMRU(I) TAL-AWTORIZZAZZJONI GĦAT-TQEGĦID FIS-SUQ

[bookmark: _Hlk44438210]EU/1/20/1462/001-002


9. DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 


10. DATA TA’ REVIŻJONI TAT-TEST

Informazzjoni dettaljata tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu/.

ANNESS II

A. MANIFATTUR TAS-SUSTANZA BIJOLOĠIKA ATTIVA U MANIFATTUR RESPONSABBLI GĦALL-ĦRUĠ TAL-LOTT

B. KONDIZZJONIJIET JEW RESTRIZZJONIJIET RIGWARD IL- PROVVISTA U L-UŻU

C. KONDIZZJONIJIET U REKWIŻITI OĦRA TAL- AWTORIZZAZZJONI GĦAT-TQEGĦID FIS-SUQ

D. KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

[bookmark: A._MANIFATTUR_TAS-SUSTANZA_BIJOLOĠIKA_AT]
A. MANIFATTUR TAS-SUSTANZA BIJOLOĠIKA ATTIVA U MANIFATTUR RESPONSABBLI GĦALL-HRUĠ TAL-LOTT

Isem u indirizz tal-manifattur tas-sustanza bijoloġika attiva

[bookmark: _Hlk34645937]Cytovance Biologics Inc.
3500 North Santa Fe Ave
Oklahoma City, OK 73118
United States

Isem u indirizz tal-manifattur responsabbli għall-ħruġ tal-lott.

[bookmark: _Hlk34645950]Eurofins PROXY Laboratories (PRX)
Archimedesweg 25 2333 CM Leiden
Netherlands


B. [bookmark: B._KONDIZZJONIJIET_JEW_RESTRIZZJONIJIET_]KONDIZZJONIJIET JEW RESTRIZZJONIJIET RIGWARD IL-PROVVISTA U L- UŻU

Prodott mediċinali li jingħata bir-riċetta tat-tabib.


C. [bookmark: C._KONDIZZJONIJIET_U_REKWIŻITI_OĦRA_TAL-]KONDIZZJONIJIET U REKWIŻITI OĦRA TAL-AWTORIZZAZZJONI GĦAT- TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l- Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il- portal elettroniku Ewropew tal-mediċini.

D. [bookmark: D._KONDIZZJONIJIET_JEW_RESTRIZZJONIJIET_]KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-ġestjoni tar-riskju (RMP)

Id-dententur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).
























ANNESS III

TIKKETTAR U FULJETT TA’ TAGĦRIF
























A. [bookmark: A._TIKKETTAR]TIKKETTAR

TAGĦRIF LI GĦANDU JIDHER FUQ IL-PAKKETT TA’ BARRA

KITBA TA’ FUQ IL-KAXXA TA’ BARRA


1.	ISEM TAL-PRODOTT MEDIĊINALI

Livogiva 20 mikrogramma/80 mikrolitri soluzzjoni għall-injezzjoni f’ pinna mimlija lesta
teriparatide

2.	DIKJARAZZJONI TAS-SUSTANZA(I) ATTIVA(I)


Kull mL fih 250 mikrogramma ta’ teriparatide
Kull pinna mimlija għal-lest ta’ 2.7 mL fiha 675 mikrogramma ta’ teriparatide (li jikkorrispondu għal 250 mikrogramma f’kull mL).

3.	LISTA TA’ EĊĊIPJENTI


Glacial acetic acid, sodium acetate trihydrate, mannitol, metacresol, ilma għall-injezzjonijiet. Ara l-fuljett għal aktar tagħrif.

4.	GĦAMLA FARMAĊEWTIKA U KONTENUT


Soluzzjoni għall-injezzjoni. 
Pinna ta’ soluzzjoni ta’ 2.7 mL.
3 pinen ta’ soluzzjoni ta’ 2.7 mL.

Kull pinna mimlija għal-lest fiha 28 doża ta’ 20 mikrogramma (għal kull 80 mikrolitru).

5.	MOD TA’ KIF U MNEJN JINGĦATA


Aqra l-fuljett ta’ tagħrif qabel l-użu. 
Użu subkutanju

TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL
6.


Żomm fejn ma jidhirx u ma jintlaħaqx mit-tfal

7.	TWISSIJA(IET) SPEĊJALI OĦRA, JEKK MEĦTIEĠA


Biex tiftaħ, għolli u iġbed

8.	DATA TA’ SKADENZA

JIS
Il-pinna għandha tintrema 28-il jum wara li tintuża għall-ewwel darba. 
Data ta’ l-ewwel użu:


9.	KONDIZZJONIJIET SPEĊJALI TA' KIF JINĦAŻEN


Aħżen fi friġġ
Tagħmlux fil-friża.

10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Theramex Ireland Limited
3rd Floor Kilmore House, Park Lane, Spencer Dock
DO1 YE64 Dublin 1
Ireland

12.	NUMRU(I) TAL- AWTORIZZAZZJONI GĦAT-TQEGĦID FIS-SUQ


EU/1/20/1462/001
EU/1/20/1462/002
13.	NUMRU TAL-LOTT


Lott

14.	KLASSIFIKAZZJONI ĠENERALI TA’ KIF JINGĦATA



15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Livogiva

17	IDENTIFIKATUR UNIKU – BARCODE 2D


barcode 2D li jkollu l-identifikatur uniku inkluż.

18	IDENTIFIKATUR UNIKU - DATA LI TINQARA MILL-BNIEDEM


PC
SN
NN

TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

KITBA TA’ FUQ IT-TIKKETTA


1.	ISEM TAL-PRODOTT MEDIĊINALI U MNEJN GĦANDU JINGĦATA

Livogiva 20 mikrogramma/80 mikrolitri soluzzjoni għall-injezzjoni f’pinna mimlija għal-lest
teriparatide
Użu subkutanju

2.	METODU TA’ KIF GĦANDU JINGĦATA




3.	DATA TA’ SKADENZA

JIS

4.	NUMRU TAL-LOTT


Lott

5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI


2.7 mL

6.	OĦRAJN


Aħżen fi friġġ
























B. [bookmark: B._FULJETT_TA’_TAGĦRIF]FULJETT TA’ TAGĦRIF

Fuljett ta’ tagħrif: Informazzjoni għall-utent

Livogiva 20 microgramma/80 mikrolitri soluzzjoni għall-injezzjoni ġo pinna mimlija lesta
teriparatide

[image: page2image392]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji. 

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li m’huwiex elenkat f’dan il-fuljett. Ara sezzjoni 4.

F’dan il-fuljett

1. X’inhu Livogiva u għalxiex jintuża
2. X’għandek tkun taf qabel ma tuża Livogiva
3. Kif għandek tuża Livogiva
4. Effetti sekondarji possibbli
5. Kif taħżen Livogiva
6. Kontenut tal-pakkett u informazzjoni oħra


1. X’inhu Livogiva u gћalxiex jintuża

Livogiva fih is-sustanza attiva teriparatide li jintuża biex issaħħaħ l-għadam u biex inaqqas ir-riskju ta’ ksur billi jistimula l-formazzjoni tal-għadam.

Livogiva jintuża għall-kura ta’ l-osteoporożi fl-adulti. L-osteoporożi hija marda li ġġiegħel lill- għadam tiegħek jirqaqu u jiddgħajjfu. Din il-marda hija speċjalment komuni fin-nisa wara l- menopawża iżda tista’ sseħħ ukoll fl-irġiel. L-osteoporożi hija wkoll komuni f’pazjenti li qegħdin jingħataw il-kortikosterojdi.

2. X'għandek tkun taf qabel ma tuża Livogiva 

Tużax Livogiva
· jekk inti allerġiku/a għal teriparatide jew għal xi sustanza oħra ta’ din il-mediċina (elenkati fis- sezzjoni 6).
· jekk tbati minn livell għoli ta’ calcium (iperkalċemija pre-eżistenti).
· jekk tbati minn problemi serji fil-kliewi.
· jekk qatt kont dijanjostikat b’kanċer ta’ l-għadam jew b’xi kanċer ieħor li nfirixlek (immetastatizza) fl-għadam
· jekk għandek xi tip ta’ mard ta’ l-għadam. Jekk għandek xi marda fl-għadam, għid lit-tabib.
· jekk għandek livelli għoljin ta’ alkaline phosphatase fid-demm mingħajr ma taf għaliex, li tfisser li jista’ jkun li għandek il-marda tal-għadam ta’ Paget (marda fejn ikun hemm bidliet mhux normali fl-għadam). Jekk m’intix ċert staqsi lit-tabib.
· jekk kellek terapija bir-radjazzjoni fejn kienu involuti l-għadam.
· jekk int tqila jew qed tredda’.

Twissijiet u prekawzjonijiet
Livogiva jista’ jikkawża żieda fl-ammont ta’ calcium fid-demm jew fl-awrina. Kellem lit-tabib jew lill-ispiżjar tiegħek qabel jew waqt li qed/a tuża Livogiva:
· jekk b’mod kontinwu għandek it-tqalligħ, ir-rimettar, l-istitikezza, tħossok bla saħħa jew għandek il-muskoli dgħajfin. Dawn jistgħu’ jkunu sinjali li għandek wisq calcium fid-demm.
· jekk tbati minn ġebel fil-kliewi jew għandek passat mediku ta’ ġebel fil-kliewi.
· jekk tbati minn xi problemi tal-kliewi (indeboliment moderat tal-kliewi).

Wara l-ewwel ftit dożi xi pazjenti jħossuhom sturduti jew ikollhom il-qalb li tibda tħabbat b’mod mgħaġġel. Għall-ewwel dożi, Livogiva għandu jiġi injettat fejn, jekk tħoss li ġej xi sturdament, tkun tista’ mal-ewwel toqgħod bilqiegħda jew timtedd.
M’għandekx taqbeż iż-żmien rakkomandat ta’ kura ta’ 24 xahar. 

Livogiva m’għandux jintuża f’adulti li għadhom qed jikbru.

Tfal u adolexxenti
Livogiva m’ għandux jintuża fit-tfal u fl-adolexxenti (inqas minn 18-il sena).

Mediċini oħra u Livogiva
Għid lit-tabib jew lill-ispiżjar tiegħek jekk qiegħed tieħu, ħadt dan l-aħħar jew tista’ tieħu xi mediċini oħra għax kultant jistgħu jirreaġixxu ma’ xulxin (eż, digoxin/digitalis, mediċina għall-kura tal-mard fil-qalb).

Tqala u treddigħ
Tużax Livogiva jekk int tqila jew qed tredda’. Jekk inti mara li tista’ toħroġ tqila, għandek tuża metodi effettivi ta’ kontraċezzjoni waqt l-użu ta’ Livogiva. Jekk toħroġ tqila, Livogiva għandu jitwaqqaf. Itlob il-parir tat-tabib jew tal-ispiżjar tiegħek qabel tieħu xi mediċina.

Sewqan u tħaddim ta’ magni
Xi pazjenti jistgħu jħossu sturdament wara li jingħataw Livogiva. Jekk tħossok sturdut m’ għandekx issuq jew tħaddem magni sakemm tkun tħossok aħjar

Livogiva fih is-sodium
Din il-mediċina fiha inqas minn mmol 1 ta’ sodium (23 mg) għal kull doża, jiġifieri tista’ tgħid li huwa ’ħieles mis-sodium’.


3. Kif gћandek tuża Livogiva

Dejjem għandek tuża din il-mediċina skont il-parir eżatt tat-tabib. Dejjem għandek taċċerta ruħek mat- tabib jew mal-ispiżjar tiegħek jekk ikollok xi dubju.

Id-doża rrakkmandata hija ta’ 20 mikrogramma mogħtija darba kuljum b’ injezzjoni taħt il-ġilda (injezzoni subkutanja) fil-koxxa jew fl-addome. Bħala għajnuna biex tiftakar tuża l-mediċina tiegħek, injettah madwar l-istess ħin kuljum.

Injetta Livogiva kuljum għal kemm qallek it-tabib tiegħek. It-tul totali tal-kura b’Livogiva m’ għandux ikun aktar minn 24 xahar. M’għandekx tirċievi iżjed minn kors wieħed ta’ kura ta’ 24 xahar tul il-ħajja kollha tiegħek.

It-tabib jista’ jagħtik parir li tuża Livogiva b’calcium u vitamina D. It-tabib tiegħek jgħidlek kemm għandek tieħu kuljum.

Aqra l-manwal tal-utent, li jinstab fil-kaxxa għal tagħrif dwar kif tuża l-pinna ta’ Livogiva.

Il-labar tal-injezzjoni mhumiex inklużi mal-pinna. Jistgħu jintużaw labar għall-pinen tad-daqs 29 sa 31 gauge (dijametru ta’ 0.25-0.33 mm).

Għandek tuża l-injezzjoni tiegħek ta’ Livogiva ftit wara li toħroġ il-pinna mill-friġġ kif mniżżel fil- manwal tal-pazjent. Qiegħed il-pinna lura fil-friġġ mill-ewwel wara li tkun użajtha.
Uża labra ta’ l-injezzjoni ġdida għal kull injezzjoni u armiha wara li tkun użajtha.. Qatt taħżen il-pinna bil- labra mwaħħla. Qatt taqsam il-pinna ta’ Livogiva tiegħek ma’ ħaddieħor.

Forsteo jista’ jingħata kemm mal-ikel kif ukoll fuq stonku vojt.

Jekk tuża aktar Livogiva milli suppost
Jekk, bi żball, tuża aktar Livogiva milli suppost, ikkuntattja lit-tabib jew lill-ispiżjar tiegħek.

L-effetti li tista’ tistenna minħabba doża eċċessiva jinkludu tqalligħ, rimettar, sturdament u wġigħ ta’ ras

Jekk tinsa jew ma tistax tieħu Livogiva fil-ħin tas-soltu, użah malajr kemm jista’ jkun f’dik il- ġurnata. M’għandekx tuża doża doppja biex tpatti għal doża li tkun insejt tieħu. Fl-istess ġurnata tużax iżjed minn injezzjoni waħda. Tipprovax tagħmel tajjeb għal doża li ma tkunx ħadt.

Jekk tieqaf tieħu Livogiva
Jekk qed/a taħseb biex twaqqaf il-kura b’Livogiva, jekk jogħġbok iddiskutiha mat-tabib tiegħek. It- tabib tiegħek se jagħtik parir u jiddeciedi kemm għandek iddum tieħu l-kura b’Livogiva.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4. Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’ kulħadd.

L-aktar effetti sekondarji komuni huma l-uġigħ fid-dirgħajn u fir-riġlejn (il-frekwenza hija komuni ħafna, tista’ tolqot aktar minn persuna 1 minn kull 10) u tħossok ma tiflaħx, uġigħ ta’ ras u sturdament (il-frekwenza hija komuni). Jekk tħossok sturdut (tħoss rasek iddur) wara l-injezzjoni, għandek tpoġġi jew timtedd sakemm tħossok aħjar. Jekk ma tħossokx aħjar, għandek issejjaħ lit-tabib tiegħek qabel ma tkompli l-kura. Każijiet ta’ ħass ħażin ġew irrapportati bl-użu ta’ teriparatide.
Jekk tħoss xi skumdità bħal ħmura fil-ġilda, uġigħ, nefħa, ħakk, tbenġil jew xi telf minimu ta’ demm madwar il-post ta’ l-injezzjoni (il-frekwenza hija komuni), din għandha tgħaddi fi ftit jiem jew ġimgħat. Inkella għid lit-tabib tiegħek malajr kemm jista’ jkun.
Xi pazjenti kellhom reazzjonijiet allerġiċi ftit ħin wara l-injezzjoni, li kienu jikkonsistu f’qtugħ ta’ nifs, nefħa tal-wiċċ, raxx u uġigħ fis-sider (il-frekwenza hija rari). F’każijiet rari, jistgħu jseħħu reazzjonijiet allerġiċi serji li jinkludu l-anafilassi u li jistgħu jkunu ta’ theddida għall-ħajja.

Effetti sekondarji oħra jinkludu:
Komuni: jistgħu jolqtu sa persuna 1 minn kull 10
· żieda fil-livell tal-kolesterol fid-demm
· depressjoni
· uġigħ newraliġiku fir-riġlejn
· ħass ħażin
· taħbit irregolari tal-qalb
· qtugħ ta’ nifs
· żieda fl-għaraq
· bugħawwieġ fil-muskoli
· nuqqas ta’ enerġija
· għeja
· uġigħ fis-sider
· pressjoni baxxa tad-demm
· ħruq ta’ stonku (sensazzjoni ta’ uġigħ jew ħruq eżatt taħt l-għadma ta’ nofs is-sider
· tħossok imdardar (rimettar)
· ftuq tat-tubu li jġorr l-ikel għall-istonku tiegħek
· ammont baxx ta’ emoglobina jew taċ-ċelluli ħomor fid-demm (anemija)

Mhux komuni: jistgħu jolqtu sa persuna 1 minn kull 100
· taħbit aktar mgħaġġel tal-qalb
· ħoss mhux normali fil-qalb
· qtuġħ ta’ nifs
· emorrojdi (murliti)
· telf aċċidentali jew ċarċir ta’ l-awrina
· żieda fil-bżonn li tgħaddi l-awrina
· żieda fil-piż
· ġebel fil-kliewi
· uġigħ fil-muskoli u uġigħ fil-ġogi. Xi pazjenti kellhom bugħawwieġ jew uġigħ sever fid-dahar, li wassal biex kellhom jidħlu l-isptar
· żieda fil-livell tal-kalċju fid-demm
· żieda fil-livell tal-aċtu uriku fid-demm
· żieda f’enzima msejħa alkaline phosphatase

Rari: jistgħu jolqtu sa persuna 1 minn kull 1,000
· tnaqqis fil-funzjoni tal-kliewi, inkluża l-insuffiċjenza renali
· nefħa l-iżjed fl-idejn, fis-saqajn u fir-riġlejn

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5. Kif taħżen Livogiva

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u l-pinna wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Livogiva għandu jinħażen fi friġġ (2°C - 8°C ) f’ kull ħin. Tista’ tuża l-Livogiva sa 28-il jum wara l-ewwel injezzjoni sakemm il-pinna tinħażen fi friġġ (2°C - 8°C).

Evita li tqiegħed il-pinen qrib tal-kompartiment tas-silġ fil-friġġ biex ma tiffriżax. Tużax Livogiva jekk huwa, jew ġie, iffriżat.

Kull pinna għandha tintrema kif jixraq wara 28-il jum, ukoll jekk mhix kompletament vojta.

Livogiva fih soluzzjoni ċara u mingħajr kulur. Tużax Livogiva jekk jidhru frak jew jekk is- soluzzjoni hija mdardra jew ikkulurita.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6. Kontenut tal-pakkett u informazzjoni oħra

X’fih Livogiva:
· Is-sustanza attiva hija teriparatide. Kull millilitru ta’ soluzzjoni għall-injezzjoni fih 250 mikrogramma ta’ teriparatide. Kull pinna mimlija għal-lest ta’ 2.7 mL fiha 675 mikrogramma ta’ teriparatide (li jikkorrispondu għal 250 mikrogramma f’kull mL).
· L-ingredjenti l-oħrajn huma: glacial acetic acid, sodium acetate trihydrate, mannitol, metacresol, u ilma għall-injezzjoni. Ara sezzjoni 2.

Kif jidher Livogiva u l-kontenut tal-pakkett
Livogiva huwa soluzzjoni bla kulur u ċara. Issibu ġo stoċċ li jkun ġo pinna li tintrema u li hija mimlija lesta. Kull pinna fiha 2.7 mL ta’ soluzzjoni li huma biżżejjed għal 28 doża. Livogiva huwa disponibbli f’pakketti li fihom waħda jew tliet pinen mimljia għal-lest.

Jista’ jkun li ma jkunux disponibbli l-pakketti tad- daqsijiet kollha.

Detentur tal-Awtorizzazzjoni għat-Tqegħid fis-Suq
Theramex Ireland Limited
3rd Floor Kilmore House, Park Lane, Spencer Dock
DO1 YE64 Dublin 1
Ireland


Manifattur
Eurofins PROXY Laboratories (PRX)
Archimedesweg 25 2333 CM Leiden
Netherlands

Dan il-fuljett kien rivedut l-aħħar f’

Sorsi oħra ta’ informazzjoni
Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall- Mediċini http://www.ema.europa.eu/.


MANWAL TAL-UTENT

Livogiva 20 mikrogramma/80 mikrolitri soluzzjoni għall-injezzjoni f’pinna mimlija lesta

TAGĦRIF IMPORTANTI

TIBDIEX il-proċedura tal-għoti sakemm tkun qrajt il-Fuljett ta’ Tagħrif u dan il-Manwal tal-Utent li hemm fil-kartuna tiegħek ta’ Livogiva bir-reqqa. Segwi l-istruzzjonijiet b’attenzjoni kull meta tuża l-pinna ta’ Livogiva.

	Il-pinna ta’ Livogiva u l-partijiet
Jistgħu jintużaw labar għall-pinen tad-daqs 29 sa 31 gauge.
Il-labar mhumiex inklużi.

Istruzzjonijiet għall-użu

Ipprepara għall-injezzjoni

	Pass 1
Ipprepara s-sit u neħħi l-għatu l-abjad
	A) Aħsel idejk qabel kull injezzjoni.
B) Ipprepara s-sit tal-injezzjoni (il-koxxa jew iż-żaqq) kif rakkomandat mit-tabib jew mill-ispiżjar tiegħek.
C) Neħħi l-għatu l-abjad billi tiġbdu dritt ’il barra mill-apparat (Figura B).

	Pass 2
Iċċekkja l-pinna, it-tikketta tal-pinna u l-mediċina

	A) Iċċekkja l-pinna.
TUŻAX il-pinna ta’ Ligovia jekk ikun fiha l-ħsara.
B) Iċċekkja t-tikketta fuq il-pinna.
TUŻAX il-pinna jekk fiha l-mediċina l-ħażina jew jekk il-mediċina skadiet (Figura C).
C) Iċċekkja l-istoċċ tal-mediċina. Il-likwidu tal-mediċina għandu jkun ċar u bla kulur.
TUŻAX il-mediċina jekk tkun imċajpra, bil-kulur, jew ikun fiha l-frak. (Figura C).
	[image: ]Figura C




	Pass 3
Waħħal labra ġdida

	A) Qaxxar it-tab tal-karti (Figura D).

	[image: ]
Figura D


	
	B) Imbotta l-labra dritt ġol-istoċċ tal-mediċina (Figura E). 


Issikka l-labra billi ddawwarha skont l-arloġġ sakemm tkun imwaħħla sew (Figura F).
Tissikkax il-labra wisq.

	[image: ]Figura E

	Pass 4
Neħħi l-għatu ta’ barra tal-labra

	Neħħi l-għatu ta’ barra tal-labra l-kbir (Figura G) u żommu għal aktar tard (ara Pass 9).

	[image: ]Figura G





	Pass 5
Issettja d-doża

	Iġbed il-buttuna s-sewda tal-injezzjoni ’l barra sakemm tieqaf. (Figura H).

Figura H


	
	Iċċekkja biex taċċerta li l-istrixxa l-ħamra tidher.
Barra minn hekk, it-tieqa tal-istruzzjoni se turik vleġġa li tipponta lejn it-tarf tal-labra tal-pinna (Figura I).
	[image: ]Figura I
Lasta Safra

Tieqa tal-Istruzzjoni

Strixxa Ħamra



	Identifikazzjoni ta’ problemi meta tkun qed tissettja d-doża

Jekk il-pinna ma tiġix issettjata b’mod sħiħ jew jekk ma tistax tiġbed lura l-buttuna sewda tal-injezzjoni, irreferi għal Soluzzjoni għall-Problema E.



Agħti l-injezzjoni

	Pass 6
Neħħi l-għatu ta’ ġewwa tal-labra.

	Neħħi l-għatu ta’ ġewwa tal-labra ż-żgħir u armih. (Figure J). Il-labra se tkun esposta.

	[image: ]Figura J





	[bookmark: _Hlk34726908]Pass 7
Injetta d-doża



	A) Oqros bil-mod biċċa ġilda fuq il-koxxa jew fuq żaqqek u daħħal il-labra dritt ġol-ġilda maqrusa (Figura K).
      

	         [image: ]DAĦĦAL



Figura K


	
	B)   Agħfas il-buttuna sewda tal-injezzjoni sakemm tieqaf u żommha (Figura L).

	         [image: ]AGĦFAS

Figura L


	
	C)   Żommha ġewwa u għodd sa 5 BIL-MOD biex tiżgura li ngħatat id-doża sħiħa (Figura M). Jista’ jkun li ma tarax il-buttuna sewda tal-injezzjoni tiċċaqlaq. Biex tikkonferma li d-doża tiegħek ngħatat, ara pass 8 “Ikkonferma d-doża”.


	    [image: ]Figura M
ŻOMM



	
	D)   Neħħi l-labra minn ġol-ġilda (Figura N). Ladarba l-labra tkun tneħħiet mill-ġilda, neħħu subgħajk il-kbir minn fuq il-buttuna sewda tal-injezzjoni.
 
	       [image: ]Figura N
GĦOLLI





Wara l-injezzjoni

	Pass 8
Ikkonferma d-doża

	Iċċekkja biex taċċerta li l-buttuna sewda tal-injezzjoni tkun niżlet sal-massimu li tista’. It-tieqa tal-istruzzjoni se turi vleġġa li tipponta LEJN il-buttuna s-sewda.

Jekk il-lasta safra ma tidhirx, int lestejt il-passi tal-injezzjoni bil-mod it-tajjeb. (Figura O)

Importanti
M’għandek tara XEJN mil-lasta s-safra. Jekk tara xi parti minnha u diġà injettat il-mediċina, TINJETTAX lilek innifsek darba oħra fl-istess ġurnata.
Minflok, TRID tirrisettja l-pinna. Irreferi għal Soluzzjoni għall-Problema A
	[image: ]Figura O




	Pass 9
Neħħi l-labra u armiha


	A) Poġġi l-għatu ta’ barra tal-labra l-kbir fuq il-labra billi tiġbru bil-parti ċentrali u tagħfsu fuq il-labra (Figura P u Q). Tipprovax tpoġġi l-għatu tal-labra lura f’postu b’idejk.

	[image: ]Iġbru
Figura P

[image: ]Figura Q



	
	B) Ħoll il-labra mgħottija kompletament billi ddawwar l-għatu tal-labra l-kbir 3-5 darbiet kontra l-arloġġ. (Figura R)
Iġbed il-labra dritt ’il barra. (Figura S)

	[image: ]Figura R

	C) Armi l-labra f’kontenitur reżistenti għat-titqib skont ir-regolamenti lokali (Figura T).
TUŻAX mill-ġdid il-labra.

	[image: ]Figura T



	Ir-rimi tal-labar

Għal aktar informazzjoni dwar kif għandek tarmi l-labra kif suppost, irreferi għas-sezzjoni Informazzjoni dwar ir-rimi



	Pass 10
Erġa’ poġġi l-għatu fuq il-pinna u aħżinha

	A) Imbotta l-għatu l-abjad lura f’postu (Figura U).

	[image: ]Figura U



	
	B) Dejjem aħżen il-pinna fil-friġġ bl-għatu abjad f’postu wara li tużaha. (Figura V)
TAĦŻINX il-pinna bil-labra mwaħħla.

	[image: ]Figura V




	Soluzzjoni għall-Problemi


	Problema

	Soluzzjoni

	A
	Il-lasta safra għadha qed tidher wara li timbotta l-buttuna sewda tal-injezzjoni. Kif nirrisettja l-Livogiva?
	Biex tirrisettja l-pinna ta’ Livogiva, imxi ma’ dawn il-passi:
1) Jekk diġà injettat, TINJETTAX lilek innifsek darba oħra fl-istess ġurnata. Għall-injezzjoni li tieħu l-ġurnata ta’ wara, uża labra ġdida.
2) Neħħi l-labra.
3) Waħħal labra ġdida, neħħi l-għatu tal-labra l-kbir u erfgħu.
4) Neħħi l-għatu ta’ ġewwa tal-labra u armih.
5) Ipponta l-labra ’l-labra ’l isfel għal ġo kontenitur vojt. Imbotta l-buttuna s-sewda tal-injezzjoni sakemm tieqaf. Żommha ġewwa u għodd sa 5 BIL-MOD. Jista’ jkun li tara nixxiegħa żgħira jew taqtira ta’ fluwidu. Meta tlesti, il-buttuna sewda tal-injezzjoni għandha tkun magħfusa sal-massimu li tista’.
6) Jekk xorta għadek qed tara l-lasta safra, tużax din il-pinna; ikkuntattja lit-tabib jew lill-ispiżjar tiegħek
7) Poġġi l-għatu tal-labra l-kbir fuq il-labra. Ħoll il-labra kompletament billi ddawwar l-għatu tal-labra bejn 3 u 5 darbiet sħaħ. Neħħi l-għatu tal-labra u armih skont kif jgħidlek it-tabib jew l-ispiżjar tiegħek. Imbotta l-għatu l-abjad lura f’postu, u poġġi l-Livogiva fil-friġġ.

Tista’ tevita din il-problema billi dejjem tuża labra ĠDIDA għal kull injezzjoni, u billi timbotta l-buttuna sewda tal-injezzjoni kompletament ’il ġewwa u tgħodd sa 5 BIL-MOD.


	B
	Kif nista’ nkun naf jekk il-Livogiva tiegħi taħdimx?
	Il-Livogiva hi ddiżinjata biex tinjetta d-doża sħiħa kull darba li tintuża skont l-istruzzjonijiet fis-sezzjoni Istruzzjonijiet għall-Użu.
Il-buttuna sewda tal-injezzjoni għandha tkun magħfusa kompletament biex turi li ġiet injettata d-doża sħiħa tal-mediċina mill-Livogiva. Uża labra ġdida kull darba li tinjetta biex tkun żgur li l-Livogiva se taħdem kif suppost.


	C
	Qed nara bużżieqa tal-arja fil-Livogiva tiegħi.
	Bużżieqa żgħira tal-arja mhix se taffettwa d-doża tiegħek u mhix se tagħmillek ħsara. Tista’ tkompli tuża d-doża tiegħek bħas-soltu.


	D
	Ma nistax inneħħi l-labra.
	1) Poġġi l-għatu tal-labra l-kbir fuq il-labra.
2) Uża l-għatu tal-labra l-kbir biex tħoll il-labra.
3) Ħoll il-labra kompletament billi ddawwar l-għatu tal-labra l-kbir bejn 3 u 5 darbiet kontra l-arloġġ.
4) Jekk għadek ma tistax tneħħi l-labra, għid lil xi ħadd jgħinek.
Ara pass 9 “Neħħi l-labra u armiha”.

	E
	X’għandi nagħmel jekk ma nistax niġbed il-buttuna sewda tal-injezzjoni ’l barra?
	Ibdel għal pinna ta’ Livogiva ġdida biex tuża d-doża tiegħek skont l-istruzzjoni tat-tabib jew tal-ispiżjar tiegħek.
Meta jsir diffiċli li tiġbed il-buttuna sewda tal-injezzjoni ’l barra, dan ifisser li m’hemmx biżżejjed mediċina fil-pinna ta’ Livogiva tiegħek għal doża oħra. Jista’ jkun li xorta għadek tista’ tara xi mediċina li fadal fl-istoċċ.



	Tindif u ħażna

	Kif tnaddaf il-pinna ta’ Livogiva tiegħek
· Imsaħ in-naħa ta’ barra tal-Livogiva b’ċarruta niedja.
· Tpoġġix il-Livogiva fl-ilma, u taħsilhiex jew tnaddafhiex bi kwalunkwe likwidu.

Kif taħżen il-pinna ta’ Livogiva tiegħek
· Aqra u segwi l-istruzzjonijiet fil-fuljett ta’ Informazzjoni għall-Pazjent dwar kif taħżen il-pinna tiegħek.
· TAĦŻINX il-Livogiva b’labra mwaħħla magħha. Dan jista’ jaffettwa l-isterilità tal-mediċina f’injezzjonijiet sussegwenti.
· Aħżen il-Livogiva bl-għatu abjad f’postu.
Jekk il-Livogiva tħalliet barra mill-friġġ, tarmix il-pinna. Poġġi l-pinna lura fil-friġġ u kkuntattja lit-tabib jew lill-ispiżjar tiegħek.



	Informazzjoni dwar ir-rimi

	[bookmark: _Hlk26283596]Rimi ta’ labar tal-pinna u l-pinna ta’ Livogiva
· Qabel tarmi l-apparat ta’ Livogiva, ara li tneħħi l-labra tal-pinna.
· Poġġi l-labar użati f’kontenitur għal oġġetti li jaqtgħu u bil-ponta jew f’kontenitur tal-plastik iebes b’għatu sigur. Tarmix labar direttament fl-iskart domestiku.
· Tirriċiklax il-kontenitur għal oġġetti li jaqtgħu u bil-ponta.



	Noti importanti oħra

	· TITTRASFERIX il-mediċina għal ġo siringa.
· Waqt l-injezzjoni, tista’ tisma’ klikk jew tnejn – hu normali li l-pinna taħdem hekk.
· Il-Livogiva mhix irrakkomandata li tintuża minn nies għomja jew neqsin mid-dawl mingħajr l-għajnuna ta’ persuna mħarrġa fl-użu xieraq tal-pinna.



Dan il-manwal tal-utent kien rivedut l-aħħar fi:

